കൊല്ലം വികസന സമിതി

കൊല്ലം നഗരത്തിന്റെ വികസനപദ്ധതികൾ ആവിഷ്കരിക്കുന്നതിനായി രൂപീകരിച്ചിട്ടുള്ള ഒരു സ്വയംഭരണാധികാര ഉപദേശകസമിതിയാണ് കൊല്ലം വികസന സമിതി (). കൊല്ലം കോർപ്പറേഷന്റെ അധികാരപരിധിയിൽ വരുന്ന കൊല്ലം നഗരത്തിന്റെ ഭാഗങ്ങളുടെയും ഇരവിപുരം, ശക്തികുളങ്ങര, നീണ്ടകര, ഉളിയക്കോവിൽ, അഞ്ചാലുംമൂട്, കൊട്ടിയം എന്നിങ്ങനെയുള്ള പ്രദേശങ്ങളുടെയും വികസനമാണ് ഈ സമിതിയുടെ ലക്ഷ്യം. കേരളത്തിലെ അഞ്ച് നഗരവികസനസമിതികളിലൊന്നാണ് കൊല്ലം വികസന സമിതി. കൊല്ലം കൂടാതെ കോഴിക്കോട്, തൃശ്ശൂർ, ഇടുക്കി, വർക്കല എന്നീ നഗരങ്ങൾക്കാണ് വികസന സമിതികളുള്ളത്. 

 ചരിത്രം 
1981-ൽ നഗരാസൂത്രണ നിയമപ്രകാരം കേരള സർക്കാർ രൂപീകരിച്ചതാണ് കൊല്ലം വികസന സമിതി. 2007-ലും 2012-ലും ഇത് പുനഃസംഘടിപ്പിച്ചിരുന്നു. 2013 ഏപ്രിൽ 7-ന് കൊല്ലം വികസന സമിതിയുടെ ചെയർമാനായി എ.കെ. ഹഫീസിനെ നിയമിച്ചു. 2016 സെപ്റ്റംബറിൽ കേരള സർക്കാർ കൊല്ലം വികസന സമിതി പിരിച്ചുവിടാൻ തീരുമാനിച്ചു.

 പദ്ധതികൾ 
2014 ഫെബ്രുവരിയിൽ കേരള സർക്കാർ സംഘടിപ്പിച്ച 'പാർട്ട്നർ കേരള' എന്ന സമ്മേളനത്തിൽ കൊല്ലത്തിന്റെ വികസനവുമായി ബന്ധപ്പെട്ട് കൊല്ലം ഡെവലപ്മെന്റ് അതോറിറ്റി ചില പദ്ധതികൾ മുന്നോട്ടുവച്ചു.Partner Kerala eyes Rs.2Kcr for 100 projects 

 തിരുമുല്ലവാരത്തും തങ്കശ്ശേരിയിലും ഉദ്യാനം നിർമ്മിക്കുക.
 പായിക്കടയുടെ പുനർനവീകരണം
 കൊല്ലം ബോട്ടുജെട്ടി മുതൽ ഇരവിപുരം വരെയുള്ള ടി.എസ്. കനാലിന്റെ നവീകരണം
 കടപ്പാക്കടയുടെയും ഹൈസ്കൂൾ ജംഗ്ഷന്റെയും വികസനം
 കൊല്ലം പബ്ലിക് ലൈബ്രറിയ്ക്കു മുമ്പിൽ മൊബിലിറ്റി ഹബ്ബ്
 കൊല്ലം ബീച്ചിൽ ഓഷ്യാനേറിയം
 എസ്.പി. ഓഫീസ് റെയിൽവേ മേൽപ്പാലം മുതൽ വെള്ളയിട്ടമ്പലം വരെയുള്ള പാതയുടെ നവീകരണം
 താമരക്കുളത്ത് ഷോപ്പിംഗ് കോംപ്ലെക്സുകളുടെ നിർമ്മാണം. 2015 ഡിസംബർ 31-ന് കേരള മുഖ്യമന്ത്രി ഉമ്മൻ ചാണ്ടി ഈ പദ്ധതിക്കു തറക്കല്ലിട്ടു.

 അവലംബം 

വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
വർഗ്ഗം:കൊല്ലം കോർപ്പറേഷൻ